KOMISSION PÄÄTÖS,
tehty 20 päivänä heinäkuuta 1994,
Espanjan maatalouden tulotukia koskevaan, Baskimaan maanviljelijöille suunnattuun ohjelmaan tehtävän muutoksen hyväksymisestä (94/484/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden siirtymäkauden tulotukia koskevan järjestelmän luomisesta 21 päivänä maaliskuuta 1989 annetun neuvoston asetuksen (ETY) N:o 768/89(1) ja erityisesti sen 7 artiklan 3 kohdan,
ottaa huomioon maatalouden siirtymäkauden tulotukia koskevan järjestelmän soveltamista koskevista yksityiskohtaisista säännöistä 19 päivänä joulukuuta 1989 annetun komission asetuksen (ETY) N:o 3813/89(2), sellaisena kuin se on muutettuna asetuksella (ETY) N:o 1110/91(3), ja erityisesti sen 10 artiklan 3 kohdan,
sekä katsoo, että
Espanjan viranomaiset ovat ilmoittaneet komissiolle 12 päivänä helmikuuta 1992 aikomuksestaan ottaa käyttöön maatalouden tulotukia koskevan ohjelman Baskimaan maanviljelijöille; komissio on hyväksynyt kyseisen ohjelman päätöksellä 92/243/ETY(4),
asetusta (ETY) N:o 768/89 sovelletaan sen 15 artiklan mukaisesti 31 päivään maaliskuuta 1993, eikä kyseisen päivämäärän jälkeen ole enää mahdollista hyväksyä ainoatakaan maatalouden tulotukia koskevaa ohjelmaa; tämän vuoksi komission on kyseisen ajankohdan jälkeen mahdollista mainitun asetuksen 7 artiklan 1 kohdan mukaisesti hyväksyä ainoastaan maatalouden tulotukia koskevaan ohjelmaan tehtäviä teknisiä muutoksia,
Espanjan viranomaiset ovat ilmoittaneet komissiolle 21 päivänä maaliskuuta 1994 tehneensä ohjelmaa laatiessaan joitakin teknisiä virheitä, joiden vuoksi ohjelman moitteeton toteutuminen saattaa sen ensimmäisen soveltamiskauden perusteella vaarantua; näiden virheiden ja niiden korjaamistarpeen vuoksi Espanjan viranomaiset eivät ole suorittaneet tulotukimaksuja suunnitellun aikataulun mukaisesti; kyseiset viranomaiset pyytävät, että ohjelman hyväksymispäätöksessä määrättyä talousarviomuotoa muutettaisiin muuttamatta silti yhteisön talousarvioon kirjattavaa kokonaissummaa; vaikuttaa aiheelliselta suostua näihin teknisiin pyyntöihin, koska ne eivät ole omiaan muuttamaan 9 päivänä kesäkuuta 1992 tehdyn hyväksymispäätöksen perusteita,
maatalouden tulotukia käsittelevää hallintokomiteaa on kuultu 19 päivänä heinäkuuta 1994 tässä päätöksessä määrätystä toimenpiteestä, ja
EMOTR-komiteaa on kuultu 19 päivänä heinäkuuta 1994 enimmäismääristä, jotka voidaan ohjelman hyväksymisen vuoksi vuosittain kirjata yhteisön talousarvioon,
ON TEHNYT TÄMÄN PÄÄTÖKSEN:
1 artikla
Hyväksytään Espanjan viranomaisten 12 päivänä helmikuuta 1992 komissiolle esittämä maatalouden tulotukia koskeva ohjelma Baskimaan maanviljelijöille, sellaisena kuin se on muutettuna 21 päivänä maaliskuuta 1994 tehdyllä ilmoituksella.
2 artikla
Enimmäismäärät, jotka voidaan tämän päätöksen mukaisesti vuosittain kirjata yhteisön talousarvioon, ovat seuraavat:
TAULUKON PAIKKA
3 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä heinäkuuta 1994.